На основу члана 32. става 1. тачка 1. Закона о локалној самоуправи („Службени гласник Републике Србије“ бр.129/2007, 83/2014-др. закон, 101/2016- др.закон и 47/2018) и члана 40. става 1. тачка 1. Статута општине Медвеђа („Службени гласник града Лесковца“ бр.9/2019 и 35/2020),

Скупштина општине Медвеђа на 10. седници одржаној дана 19-20. септембра 2023. године, донесе

О Д Л У К У

О ИЗМЕНИ И ДОПУНИ ПОСЛОВНИКА

СКУПШТИНЕ ОПШТИНЕ МЕДВЕЂА

Члан 1.

Овом Одлуком врши се измена Пословника Скупштине општине Медвеђа (''Службени гласник града Лесковца'', број: 9/2019 и 35/2020).

 Члан 2.

У члану 123.став 1. и 2. бришу се и додају нови ставови од 1. до 7. који гласе:

1. ''Председник Скупштине отвара седницу Скупштине и утврђује да ли постоји већина потребна за рад Скупштине (у даљем тексту: кворум) и то применом електронског система за гласање на тај начин што је сваки одборник дужан да укључи гласачку јединицу.

2. Уколико електронски систем за гласање није у функцији, о чему председник Скупштине обавештава одборнике, кворум се утврђује пребројавањем одборника и на основу извештаја секретара Скупштине, утврђује се да ли седници присуствује довољан број одборника, односно више од половине од укупног броја одборника.

3. Гласање употребом електронског система врши се притиском одговарајућих тастера гласачких јединица.

4. Након што председник Скупштине закључи гласање, саопштава резултат гласања и утврђује да ли је предлог о коме се гласало усвојен или одбијен.
Резултат гласања приказује се на монитору у сали у којој се одржава седница Скупштине.

5. Гласање у којем је одборник користио гласачку јединицу другог одборника, односно на други начин злоупотребио електронски систем за гласање биће поништено и одмах ће се приступити идентификацији и поновном гласању.

6. Дизањем руке се гласа ако електронски систем за гласање није у функцији, ако се седница одржава у просторији у којој нема таквог система или ако Скупштина претходно о томе одлучи.

7. Одборници су дужни да користе искључиво своје гласачке јединице, односно да се
одјаве приликом напуштања сале искључивчивањем истих''.

Досадашњи ставови 3. и 4. постају ставови 8. и 9.

Члан 3.

У члану 187.ставови од 2. до 4. бришу се и додају нови ставови који гласе:

''Седнице Скупштине су отворене за јавност и директно се преносе путем аудио стрима који је доступан на званичном сајту општине Медвеђа.

 Седнице Скупштине се могу преносити путем средстава јавног инфоримисања и на други погодан начин о чему одлучује председник Скупштине.

Члан 4.

Ова Одлука ступа на снагу у року од осам дана од дана објављивања у „Службеном гласнику града Лесковца“.

СКУПШТИНА ОПШТИНЕ МЕДВЕЂА

06 Број: 06-58/2023/4 од 19-20.септембра 2023.године

 ПРЕДСЕДНИК

 СКУПШТИНЕ ОПШТИНЕ

 Станко Милошевић,дипл.прав.